કેટલીક વસ્તુઓનું ચિત્ર દોરવામાં થોડી મુશ્કેલ પણ હોય છે, મતલબ કે અનેક લેયર અને આડા-અવળા શેપના કારણે તે ગુંચવાડાભર્યું પણ હોઈ શકે છે. નવું નવું ડ્રોઇંગ શીખનારા બાળકો માટે આવા કોઈ ઓબ્જેક્ટનું ડ્રોઇંગ દોરવું અઘરું પડે. આ મામલે પણ ફોલોગ્રામ તમારી મદદે આવે છે. ફોલોગ્રામની સૌથી ઉપર ત્રણ બટન આપેલા છે. લેફ્ટ, રાઇટ અને સેન્ટર. તમે ગમે એ ઇમેજ સિલેક્ટ કરો અને તેને સ્ટેપ બાય સ્ટેપ કમાન્ડથી પ્રોજેક્ટ કરવાના ઓપ્શનમાં જાવ. હવે જે લેફ્ટ-રાઇટના બટન છે તે દબાવશો એટલે એ ઇમેજને તબક્કાવાર એટલે કે સ્ટેપ બાય સ્ટેપ કેવી રીતે દોરવી તે બતાવશે. દરેક સ્ટેપને આ પ્રોજેક્ટર વારાફરતી કાગળ પર પ્રોજેક્ટ કરશે એટલે ગુંચવાડાભરેલી ઇમેજ પણ આસાનીથી દોરવાની પ્રેક્ટિસ મળશે.